
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 775 

3 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία επιστροφής ΦΠΑ προς τις επιχειρήσεις 
και επιτηδευματίες - Τροποποίηση των ΑΥΟ ΠΟΑ 
1090/2012 και ΠΟΑ 1073/2004 - Κατάργηση των 

ΑΥΟ ΠΟΑ 1016/2010 και 1108/2010. 1 

Ορισμός της ΕΜΟ ΕΛΛΑΣ Α.Ε. ως Κοινοποιημένου 
Οργανισμού σύμφωνα με το άρθρο 12 της υπ’ 
αριθμ. 50268/5137/13.09.2007 κοινής υπουργικής 
απόφασης για την Ηλεκτρομαγνητική Συμβατό¬ 
τητα. 2 

Καθορισμός ωραρίου λειτουργίας των Υπηρεσιών 

του Δήμου Κορινθίων. 3 

Μεταβίβαση άσκησης αρμοδιοτήτων στον Εκτελεστι¬ 
κό Γραμματέα της Περιφέρειας Κεντρικής Μακε¬ 
δονίας. 4 

Παροχή εξουσιοδότησης υπογραφής «Με Εντολή 
Εκτελεστικού Γραμματέα» σε Προϊστάμενους 
Υπηρεσιών της Περιφέρειας Κεντρικής Μακεδο¬ 
νίας. 5 

Σύσταση Γραφείου Κοινωνικής Ασφάλισης στη Νι¬ 
γρίτα, μη αυτοτελές Γραφείο του Τοπικού Υπο¬ 
καταστήματος ΙΚΑ-ΕΤΑΜ Σερρών. 6 

Σύσταση Γ ραφείου Κοινωνικής Ασφάλισης στις Φέ- 
ρες, μη αυτοτελές Γραφείο του Τοπικού Υποκα¬ 
ταστήματος ΙΚΑ-ΕΤΑΜ Αλεξανδρούπολης. 7 

Αναστολή λειτουργίας του Παραρτήματος ΙΚΑ-ΕΤΑΜ 
Πάργας Ν. Πρεβέζης και μεταφορά των αρμοδι¬ 
οτήτων επί της ασφαλιστικής του περιοχής στο 
Τοπικό Υποκατάστημα ΙΚΑ-ΕΤΑΜ Πρέβεζας. 8 


ΑΠΟΦΑΣΕΙ Σ 

Αριθμ. ΠΟΑ. 1067 (1) 


Διαδικασία επιστροφής ΦΠΑ προς τις επιχειρήσεις 
και επιτηδευματίες - Τροποποίηση των ΑΥΟ ΠΟΑ 
1090/2012 και ΠΟΑ 1073/2004 - Κατάργηση των ΑΥΟ 
ΠΟΑ 1016/2010 και 1108/2010. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα ΦΠΑ (ν. 2859/2000) και 
ειδικότερα: 


α) Τις διατάξεις των παραγράφων 1 και 11 του άρθρου 34 

β) Τις διατάξεις του άρθρου 57 

γ) Τις διατάξεις της παραγράφου 3 του άρθρου 64. 

2. Τις διατάξεις του άρθρου 32 του ν. 3220/2004 
(ΦΕΚ 15Α72004). 

3. Τις διατάξεις του ν. 2362/1995 «Περί Δημοσίου Λο¬ 
γιστικού» (ΦΕΚ 247 Α'), όπως ισχύει. 

4. Τις διατάξεις του ν. 3943/2011 «Καταπολέμηση της 
φοροδιαφυγής, στελέχωση των ελεγκτικών υπηρεσιών 
και άλλες διατάξεις αρμοδιότητας Υπουργείου Οικονο¬ 
μικών» (ΦΕΚ 66Α731.3.2011). 

5. Τις διατάξεις του Π.Δ. 16/1989 «Περί Κανονισμού 
Λειτουργίας των ΔΟΥ και Τ οπικών Γ ραφείων». 

6. Τις διατάξεις του άρθρου 35 του ν. 2214/1994 
(ΦΕΚ 75 Α711-5.1994). 

7. Την ΑΥΟ ΠΟΑ 1073/2004 «Διαδικασία και προϋποθέ¬ 
σεις επιστροφής του Φόρου Προστιθεμένης Αξίας, σύμ¬ 
φωνα με τις διατάξεις της παραγράφου 1 του άρθρου 34 
του Κώδικα ΦΠΑ (ν. 2859/2000)», όπως τροποποιήθηκε 
με τις ΑΥΟ ΠΟΑ 1016/2010 και ΠΟΑ 1108/2010. 

8. Τις ΑΥΟ ΠΟΑ 1016/2010 (ΦΕΚ 269 Β71.3.2010) και ΠΟΑ 
1108/2010 (ΦΕΚ 1028 Β76.7.2010). 

9. Την ΑΥΟ ΠΟΑ 1090/2012 (ΦΕΚ 1146 Β710.4.2012) «Δι¬ 
αδικασία επιστροφής ΦΠΑ προς τις επιχειρήσεις και 
επιτηδευματίες». 

10. Την Α.Υ.Ο. με υπ’ αριθμ. 1113551/8809/0016/28.12.2006 
«Δικαιολογητικά εξόφλησης τίτλων πληρωμής ή επι¬ 
στροφής - εξόφληση με εντολή μεταφοράς - ρυθμίσεις 
θεμάτων εξόφλησης τίτλων πληρωμής ή επιστροφής 
(ΦΕΚ 1862 Β722.12.2006)». 

11. Την ανάγκη εκσυγχρονισμού της διαδικασίας επι¬ 
στροφής φόρων από το δημόσιο, με την καθιέρωση αντι¬ 
κειμενικών κριτηρίων για την έγκαιρη υλοποίησή τους. 

12. Την υπ’ αριθμ. ΥΠΟΙΚ 07927 ΕΞ (ΦΕΚ 2574 Β724.9.2012) 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Το τελευταίο εδάφιο της παραγράφου 3 του άρθρου 
1 της ΠΟΛ.1090/2012 (Φ.Ε.Κ 1146 Β') καταργείται, για επι¬ 
στροφές που υλοποιούνται από 20.3.2013 και εφεξής. 

2. Προκειμένου για αιτήσεις που με βάση την ανάλυση 
κινδύνου από τη Γ.Γ.Π.Σ. δεν έχουν επιλεγεί για έλεγχο, 

στην περίπτωση που ο Προϊστάμενος Δ.Ο.Υ. διαθέτει 
στοιχεία από τα οποία προκύπτει σοβαρή παραβατική 
ή άλλη συμπεριφορά, η οποία θέτει σε κίνδυνο τα συμ¬ 
φέροντα του δημοσίου, καθώς και στην περίπτωση που 
έχει εκδοθεί εντολή τακτικού ελέγχου για την περίο¬ 
δο που καλύπτει η αίτηση επιστροφής ή έχει αρχίσει 
προσωρινός έλεγχος, δεν πραγματοποιείται άμεσα η 
επιστροφή, και ενημερώνεται σχετικά η Δ/νση Επιχει¬ 
ρησιακού Σχεδιασμού. 

3. Στην περίπτωση που η επιστροφή διενεργείται κα¬ 
τόπιν ελέγχου: 

α) Ο έλεγχος διενεργείται κατά προτεραιότητα για 
υποκείμενους που πραγματοποιούν απαλλασσόμενες 
πράξεις με δικαίωμα έκπτωσης του φόρου των εισρο¬ 
ών τους ή φορολογητέες εκτός Ελλάδας σε ποσοστό 
τουλάχιστον 50% του συνολικού κύκλου εργασιών τους 
για την τελευταία διαχειριστική τους περίοδο. 

β) Για αιτήσεις επιστροφής που αφορούν εξαγωγές ή 
ενδοκοινοτικές παραδόσεις, χρησιμοποιούνται υποχρε¬ 
ωτικά, μεταξύ άλλων, τα στοιχεία για τις ενδοκοινοτικές 
συναλλαγές που προκύπτουν από το σύστημα νΐΕδ, 
καθώς και τα στοιχεία που προκύπτουν από το σύστημα 
1013, όσον αφορά τις εξαγωγές. 

4. Οι διατάξεις των ΑΥΟ ΠΟΑ 1016/2010 και ΠΟΑ 
1108/2010 καταργούνται. Η διάταξη αυτή ισχύει και για 
αιτήσεις που έχουν υποβληθεί μέχρι την έκδοση της 
παρούσας. 

5. Διατάξεις της ΑΥΟ ΠΟΑ 1073/2004 που αφορούν τον 
τρόπο επιστροφής, ήτοι χωρίς ή κατόπιν ελέγχου ή βά¬ 
σει υπολογισμού ορίων καταργούνται, εφαρμοζομένων 
των διατάξεων της ΑΥΟ ΠΟΑ 1090/2012, όπως τροπο¬ 
ποιούνται με την παρούσα. Η διάταξη αυτή ισχύει και 
για αιτήσεις που έχουν υποβληθεί μέχρι την έκδοση της 
παρούσας. Από την έκδοση της παρούσας καταργούνται 
επίσης διατάξεις της ΑΥΟ ΠΟΑ 1073/2004 που αφορούν 
το χρόνο γένεσης του δικαιώματος υποβολής αιτήματος 
επιστροφής. Μέχρι την υιοθέτηση της ηλεκτρονικής 
υποβολής της αίτησης επιστροφής, συνεχίζουν να ισχύ¬ 
ουν οι διατάξεις της ΑΥΟ ΠΟΑ 1073/2004, όσον αφορά 
τον τρόπο υποβολής της αίτησης, τα δικαιολογητικά 
που τη συνοδεύουν καθώς και τις ενέργειες της Δ.Ο.Υ. 
για τη διαχείριση της αίτησης. 

6. Σε κάθε περίπτωση διενεργείται συμψηφισμός του 
επιστρεφόμενου ΦΠΑ εφόσον συντρέχουν οι προϋπο¬ 
θέσεις του άρθρου 83 του Κ.Ε.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Οικ. 15404/295 (2) 

Ορισμός της ΕΜΟ ΕΛΛΑΣ Α.Ε. ως Κοινοποιημένου Ορ¬ 
γανισμού σύμφωνα με το άρθρο 12 της υπ’ αριθμ. 
50268/5137/13.09.2007 κοινής υπουργικής απόφασης 
για την Ηλεκτρομαγνητική Συμβατότητα. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ ΜΕΤΑΦΟΡΩΝ, ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Της παραγράφου 2 εδ. η του άρθρου 4 του ν. 4070/ 


2012 (Α' 82) «Ρυθμίσεις Ηλεκτρονικών Επικοινωνιών, Με¬ 
ταφορών, ΔημοσίωνΈργων και άλλες διατάξεις», όπως 
ισχύει 

β) Του άρθρου 90 του π.δ. 63/2005 (Α' 98) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα», 

γ) Του π.δ. 293/1999 (Α' 263) «Οργανισμός του Υπουρ¬ 
γείου Μεταφορών και Επικοινωνιών», όπως ισχύει. 

δ) Του άρθρου 10 της υπ’ αριθμ. 50268/5137/13.09.2007 
(Β' 1853) κοινής υπουργικής απόφασης «Προσαρμογή της 
ελληνικής νομοθεσίας στην οδηγία 2004/108/ΕΚ για την 
ηλεκτρομαγνητική συμβατότητα και κατάργηση της κοι¬ 
νής υπουργικής απόφασης 94649/8682/93», όπως ισχύει. 

2. Την υπ’ αριθμ. Υ43/05.07.2012 (Β' 2094) απόφαση 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων Σταύρου 
Καλογιάννη». 

3. Το υπ’ αριθμ. 112-3, εκδοθέν από το ΕΣΥΔ, Πιστο¬ 
ποιητικό Διαπίστευσης, όπως ισχύει. 

4. Το γεγονός ότι με αποφάσεις του Υπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων ορίζονται ελληνικοί κοινοποιημένοι οργα¬ 
νισμοί για την εκτέλεση καθηκόντων που αναφέρονται 
στο Παράρτημα III και σύμφωνα με τα κριτήρια του 
Παραρτήματος VI της υπ’ αριθμ. 50268/5137/13.09.2007 
(Β' 1853) κοινής υπουργικής απόφασης, όπως ισχύει. 

5. Το γεγονός ότι οι κοινοποιημένοι οργανισμοί ανα¬ 
λαμβάνουν ευθύνες σε τομείς δημοσίου συμφέροντος 
και κατά συνέπεια πρέπει να παραμένουν υπόλογοι 
προς τις αρμόδιες εθνικές αρχές. 

6. Το γεγονός ότι η οργάνωση και ο συντονισμός της 
εποπτείας της αγοράς όσον αφορά την ηλετρομαγνη- 
τική συμβατότητα ασκούνται από τον Υπουργό Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, σύμφωνα με τις διατάξεις του Άρθρου 40 
του ν. 4070/2012. 

7. Το γεγονός ότι από την εφαρμογή των διατάξεων 
της παρούσας δεν προκαλείται δαπάνη στον κρατικό 
προϋπολογισμό, αποφασίζουμε: 

Άρθρο 1 

Ορισμός 

Ορίζουμε την ΕΜΟ ΕΛΛΑΣ Α.Ε. ως Κοινοποιημένο 
Οργανισμό για την Ηλεκτρομαγνητική Συμβατότητα, 
με δυνατότητα αξιολόγησης τεχνικού φακέλου, σύμ¬ 
φωνα με το Άρθρο 10 και το Παράρτημα III της υπ’ 
αριθμ. 50268/5137/13.09.2007 (Β' 1853) κοινής υπουργι¬ 
κής απόφασης, όπως τροποποιήθηκε με την υπ’ αριθμ. 
48505/5585/27.11.2012 (Β' 3153) κοινή υπουργική απόφαση. 

Άρθρο 2 
Υποχρεώσεις 

1. Η ΕΜΟ ΕΛΛΑΣ Α.Ε. υποχρεούταί: 

α. Να συμμορφώνεται ως προς τα κριτήρια για τον 
κοινοποιημένο οργανισμό, όπως αυτά περιγράφονται 
στο άρθρο 10 και στο παράρτημα VI της υπ’ αριθμ. 
50268/5137/2007 (ΦΕΚ 1853/Β'/2007) κοινής υπουργικής 
απόφασης, καθώς και σε οποιαδήποτε άλλη σχετική 
διάταξη, όπως κάθε φορά ισχύει. 

β. Να εκτελεί τα καθήκοντα που αναφέρονται στο 
Παράρτημα III της υπ’ αριθμ. 50268/5137/13.09.2007 
(Β' 1853) κοινής υπουργικής απόφασης, όπως ισχύει. 

γ. Να γνωστοποιεί στο Υπουργείο Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων κάθε 

αλλαγή της εταιρικής της μορφής και του ιδιοκτησιακού 
της καθεστώτος. 

δ. Να κοινοποιεί στο Υπουργείο Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων, σε 
μηνιαία βάση, κατάλογο με τα στοιχεία των συσκευ¬ 
ών για τις οποίες έχει προβεί σε αξιολόγηση τεχνικού 
φακέλου καθώς και τα στοιχεία των αντίστοιχων κα¬ 
τασκευαστών ή των εγκατεστημένων στην Κοινότητα 
εξουσιοδοτημένων αντιπροσώπων. 

2. Εάν, κατά παράβαση της παρ. 3 του Παραρτήματος 
III της υπ’ αριθμ. 50268/5137/13.09.2007 (Β' 1853) κοινής 
υπουργικής απόφασης, η ΕΜΟ ΕΛΛΑΣ Α.Ε. εκδώσει ανα¬ 
κριβή δήλωση, επιβάλλονται οι κυρώσεις που προβλέ- 
πονται στην παρ. 12 του άρθρου 17 της ανωτέρω κ.υ.α. 

Άρθρο 3 

Ανάκληση της Κοινοποίησης 

Ο ορισμός του κοινοποιημένου οργανισμού δύναται 
να ανακληθεί προσωρινά ή οριστικά σε περίπτωση που 
διαπιστωθεί ότι η ΕΜΟ ΕΛΛΑΣ Α.Ε. δεν ανταποκρίνεται 
στις υποχρεώσεις που προβλέπονται στο άρθρο 2 της 
παρούσας απόφασης. 

Αρθρο 4 
Ισχύς 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και έως την ημερο¬ 
μηνία λήξεως του με αρ. 112-3 Πιστοποιητικού Διαπί¬ 
στευσης που εξέδωσε το ΕΣΥΔ για την ΕΜΟ ΕΛΛΑΣ Α.Ε. 

Τα στοιχεία της ΕΜΟ ΕΛΛΑΣ Α.Ε. να κοινοποιηθούν, 
μέσω της Διεύθυνσης Πιστοποίησης του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων, στην Ευρωπαϊκή Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθμ. 6895/859 (3) 

Καθορισμός ωραρίου λειτουργίας των Υπηρεσιών 
του Δήμου Κορινθίων. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/τ.Α7 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπικής Αυτοδιοί¬ 
κηση και άλλες διατάξεις». 

2. Τις διατάξεις του Ν. 3852/2010 (ΦΕΚ 87/τ.Α'/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280 παρ. I. 

3. Τις διατάξεις του άρθρου 8 του ΠΔ. 139/2010 (ΦΕΚ 232/ 
τ.Α'/27-12-2010) «Οργανισμός της Αποκεντρωμένης Δι¬ 
οίκησης Πελοποννήσου, Δυτικής Ελλάδας και Ιονίου» 

4. Τις διατάξεις του άρθρου 36 του Ν.3584/2007 (ΦΕΚ 143/ 
τ.Α'/28-7-2007) «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων». 


5. Την υπ’ αριθμ. 34/2013 απόφαση του Δημοτικού 
Συμβουλίου Κορινθίων, σχετικά με την ανάγκη για τη 
λειτουργία διαφόρων υπηρεσιών του Δήμου κατά τις 
απογευματινές και τις νυκτερινές ώρες καθώς και κατά 
τις Κυριακές και εξαιρέσιμες ημέρες, όπως αναλυτικά 
περιγράφεται στην απόφαση. 

6. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο 
επιτελούν, αποφασίζουμε: 

Α. Καθιερώνουμε την εργασία του παρακάτω προσω¬ 
πικού του Δήμου Κορινθίων ως ακολούθως: 

1. Να λειτουργεί όλες τις ημέρες του μήνα επί εικοσι¬ 
τετραώρου βάσεως η Υπηρεσία Καθαριότητας για όλο 
το προσωπικό. 

2. Να λειτουργούν όλες τις ημέρες του μήνα οι παρα¬ 
κάτω υπηρεσίες ως ακολούθως: 

α) Η Δημοτική Αστυνομία κατά τις απογευματινές και 
νυκτερινές ώρες για οκτώ (8) δημοτικούς αστυνόμους 
β) Η Υπηρεσία Πρασίνου κατά τις απογευματινές ώρες 
για όλο το προσωπικό. 

γ) Η Υπηρεσία Κοιμητηρίων κατά τις απογευματινές 
ώρες για τέσσερις (4) υπαλλήλους. 

δ) Η Τεχνική Υπηρεσία κατά τις απογευματινές ώρες 
για τέσσερις (4) υπαλλήλους. 

ε) Η Υπηρεσία Ηλεκτροφωτισμού κατά τις απογευμα¬ 
τινές ώρες για τέσσερις (4) υπαλλήλους. 

στ) Η Υπηρεσία'Υδρευσης - Άρδευσης κατά τις απο¬ 
γευματινές ώρες για τέσσερις (4) υπαλλήλους. 

ζ) Η Δ/νση Οικονομικών και Διοικητικών Υπηρεσιών 
κατά τις απογευματινές ώρες με πέντε (5) υπαλλήλους 
για την είσπραξη τέλους από παραγωγούς ή επαγγελ- 
ματίες πωλητές λαϊκών αγορών και για την έκδοση 
αδειών ταφής ως επίσης για την εκτέλεση καθηκόντων 
τελετάρχη στις επίσημες αργίες και εκδηλώσεις του 
Δήμου και με δύο (2) υπαλλήλους για την τήρηση των 
πρακτικών συνεδριάσεων του Δημοτικού Συμβουλίου 
και της Δημοτικής Κοινότητας Κορίνθου. 

Β. α. Στο προσωπικό που πρόκειται να απασχολη¬ 
θεί κατά το Σάββατο θα δοθεί άλλη ημέρα ανάπαυσης 
εντός της προσεχούς εβδομάδας. 

β. Στο προσωπικό που πρόκειται να απασχοληθεί 
κατά την Κυριακή ή εξαιρέσιμη θα δοθεί άλλη ημέρα 
ανάπαυσης εντός της προσεχούς εβδομάδας και θα 
καταβάλλονται οι όποιες προσαυξήσεις σύμφωνα με 
την ισχύουσα νομοθεσία. 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού έτους 2013 
του Δήμου Κορινθίων ύψους 121.500,00 € που θα βα¬ 
ρύνει τους Κ.Α. 10/6012.0001,15/6012.0001, 20/6012.0001, 
25/6012.0001, 30/6012.0001, 35/6012.0001, 40/6012.0001, 
45/6012.0001, 50/6012.0001, 10/6022.0001, 15/6022.0001, 
20/6022.0001, 25/6022.0001, 30/6022.0001, 35/6022.0001, 
45/6022.0001, 20/6042.0001 και 35/6042.0001 των εξόδων. 

Για τα επόμενα έτη προκαλείται ετήσια αντίστοιχη 
δαπάνη η οποία και θα προβλέπεται στους κωδικούς 
αριθμούς των αντίστοιχων προϋπολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 26 Μαρτίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 118379(2542) (4) 

Μεταβίβαση άσκησης αρμοδιοτήτων στον Εκτελεστικό 

Γραμματέα της Περιφέρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 159 και της παραγράφου 
7 του άρθρου 242 του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α/07-06-2010). 

2. Τ ις διατάξεις του άρθρου 7 παρ. 2 περ. β. του Ν. 3469/ 
2006 «Εθνικό Τυπογραφείο, Εφημερίδα της Κυβερνήσε- 
ως και λοιπές διατάξεις» (ΦΕΚ 131/Α/28-6-2006). 

3. Τ ις διατάξεις του άρθρου 9 του Ν. 2690/1999 «Κώ¬ 
δικας Διοικητικής Διαδικασίας» (ΦΕΚ 45/Α/09-03-1999) 
όπως τροποποιήθηκε και ισχύει. 

4. Τις διατάξεις των άρθρων 54 και 90 του Π.Δ. 63/05 
(ΦΕΚ 98 Α/22-4-05) «Κωδικοποίηση της νομοθεσίας για 
την Κυβέρνηση και τα κυβερνητικά όργανα». 

5. Τις διατάξεις του Π.Δ 133/2010 «Οργανισμός της 
Περιφέρειας Κεντρικής Μακεδονίας» (ΦΕΚ 226/τ.Α / 
27-12-2010). 

6. Την υτί αριθμ. 54511 (1166)/11-02-2013 απόφαση του Πε¬ 
ριφερειάρχη Κεντρικής Μακεδονίας (ΦΕΚ 65/ Υ.Ο.Δ.Δ./ 
18-02-2013), «Διορισμός Εκτελεστικού Γ ραμματέα». 

7. Την ανάγκη απλούστευσης των διαδικασιών και την 
ταχύτερη διεκπεραίωση των υπηρεσιακών θεμάτων. 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
του κράτους ή της Περιφέρειας Κεντρικής Μακεδονίας, 
αποφασίζουμε: 

Μεταβιβάζουμε στον Εκτελεστικό Γραμματέα της 
Περιφέρειας Κεντρικής Μακεδονίας την άσκηση των 
κατωτέρω αρμοδιοτήτων: 

1. Την έγκριση υπερωριακής απασχόλησης, τη συγκρό¬ 
τηση συνεργείου υπερωριακής απασχόλησης και την 
απόφαση χορήγησης υπερωριών όλων των υπαλλήλων 
της Περιφέρειας Κεντρικής Μακεδονίας. 

2. Την κατανομή θέσεων για πρακτική άσκηση σπου¬ 
δαστών ΑΕΙ, ΤΕΙ στην Περιφέρεια Κεντρικής Μακεδονί¬ 
ας, την υπογραφή των συμβάσεων πρακτικής άσκησης 
σπουδαστών ΑΕΙ, ΤΕΙ και την τοποθέτηση των σπου¬ 
δαστών σε υπηρεσίες της Περιφέρειας Κεντρικής Μα¬ 
κεδονίας. 

3. Την αναγνώριση προϋπηρεσίας των Προϊστάμενων 
των Γενικών Διευθύνσεων και την κατάταξη τους σε 
Μισθολογικά Κλιμάκια. 

4. Τη χορήγηση Μισθολογικών Κλιμακίων στους Προ¬ 
ϊστάμενους των Γ ενικών Διευθύνσεων. 

5. Την υπογραφή βεβαιώσεων προϋπηρεσίας και πι¬ 
στοποιητικών υπηρεσιακών μεταβολών των Προϊστά¬ 
μενων των Γ ενικών Διευθύνσεων. 

6. Την τοποθέτηση διορισθέντων, προσληφθέντων, 
αποσπασμένων και μεταταγμένων υπαλλήλων σε υπη¬ 
ρεσίες της Περιφέρειας Κεντρικής Μακεδονίας. 

7. Τη μετακίνηση των υπαλλήλων της Περιφέρειας 
Κεντρικής Μακεδονίας από μια Γενική Διεύθυνση σε 
άλλη Γ ενική Διεύθυνση και τη μετακίνηση υπαλλήλων 
υπηρετούντων σε αυτοτελή Διεύθυνση, αυτοτελές Τμή- 
μα ή Γ ραφείο, υπαγόμενα απευθείας στον Περιφερει¬ 
άρχη, σε άλλες αντίστοιχες υπηρεσίες ή άλλες Γ ενικές 
Διευθύνσεις της Περιφέρειας Κεντρικής Μακεδονίας και 
αντιστρόφως. 

8. Την έγκριση συμμετοχής των υπαλλήλων της Περι¬ 
φέρειας Κεντρικής Μακεδονίας σε εκπαιδευτικά προ¬ 
γράμματα - σεμινάρια, καθώς και την έγκριση συμμετο¬ 


χής των δοκίμων υπαλλήλων της Περιφέρειας Κεντρικής 
Μακεδονίας στην υποχρεωτική εισαγωγική εκπαίδευση. 

9. Την εισήγηση στην αρμόδια Επιτροπή και στο Πε¬ 
ριφερειακό Συμβούλιο για την πρόσληψη προσωπικού 
ΙΔΟΧ, Μερικής Απασχόλησης και Συμβάσεων Μίσθωσης 
Έργου στην Περιφέρεια Κεντρικής Μακεδονίας, καθώς 
και τον ορισμό υπαλλήλων για την Επιτροπή Επιλογής 
του εν λόγω προσωπικού. 

10. Το συντονισμό διενέργειας εκλογών σε όλη την 
Περιφέρεια Κεντρικής Μακεδονίας. 

11. Την υποβολή αιτημάτων προς το Υπουργείο Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης Διεύθυνση Κρατικών Αυτοκινήτων, για την έγκριση 
κατ’ εξαίρεση οδήγησης υπηρεσιακών αυτοκινήτων από 
υπαλλήλους της Περιφέρειας Κεντρικής Μακεδονίας 
που δεν κατέχουν οργανική θέση οδηγού. 

12. Την υποβολή αιτημάτων προς την Αποκεντρωμένη 
Διοίκηση για έγκριση μετακίνησης αυτοκινήτων εκτός 
ορίων Νομού Θεσσαλονίκης. 

13. Τη συγκρότηση Επιτροπών που αφορούν σε θέματα 
υπηρεσιακών αυτοκινήτων της Έδρας της Περιφέρειας 
Κεντρικής Μακεδονίας και της Μητροπολιτικής Ενότη¬ 
τας Θεσσαλονίκης 

14. Τη διάθεση υπηρεσιακών αυτοκινήτων και οδηγών 
από μία υπηρεσία σε άλλη υπηρεσία της Έδρας της 
Περιφέρειας Κεντρικής Μακεδονίας και της Μητροπο- 
λιτικής Ενότητας Θεσσαλονίκης (προσωρινά ή μόνιμα). 

15. Τον ορισμό οδηγών για εκτέλεση υπηρεσίας στην 
Έδρα και στη Μητροπολιτική Ενότητα Θεσσαλονίκης. 

16. Τ ις ενέργειες που αφορούν στη στάθμευση υπη¬ 
ρεσιακών αυτοκινήτων της Έδρας της Περιφέρειας Κε¬ 
ντρικής Μακεδονίας και της Μητροπολιτικής Ενότητας 
Θεσσαλονίκης. 

17. Τ ις ενέργειες που αφορούν στη φραγή και άρση 
φραγής τηλεφωνικών συνδέσεων κάθε μορφής, συνδέ¬ 
σεις - μετατροπές και καταργήσεις τηλεφωνικών συν¬ 
δέσεων, των υπηρεσιών της Έδρας της Περιφέρειας 
Κεντρικής Μακεδονίας και της Μητροπολιτικής Ενότη¬ 
τας Θεσσαλονίκης. 

18. Την ένταξη τηλεφωνικών συνδέσεων στη ΦΥΣΗ 59. 

Σε κάθε περίπτωση απουσίας, έλλειψης ή κωλύματος 

του Εκτελεστικού Γ ραμματέα οι ανωτέρω αρμοδιότητες 
θα ασκούνται από τον Περιφερειάρχη Κεντρικής Μα¬ 
κεδονίας. Τα έγγραφα στα οποία τελικός υπογράφων 
είναι ο Περιφερειάρχης θα προσυπογράφονται πρώτα 
από τον Εκτελεστικό Γ ραμματέα. 

Με την παρούσα καταργείται κάθε προγενέστερη 
απόφαση που αναφέρεται στις ανωτέρω αρμοδιότητες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2013 
Ο Περιφερειάρχης 
ΑΠΟΣΤΟΛΟΣ Γ. ΤΖΙΤΖΙΚΩΣΤΑΣ 

-♦- 

Αριθμ. οικ.118378(2541) (5) 

Παροχή εξουσιοδότησης υπογραφής «Με Εντολή Εκτε¬ 
λεστικού Γ ραμματέα» σε Προϊστάμενους Υπηρεσιών 
της Περιφέρειας Κεντρικής Μακεδονίας. 

Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις της παραγράφου 6 του άρθρου 242 

του Ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης -Πρόγραμμα 
Καλλικράτης» (ΦΕΚ 87/Α/07-06-2010). 

2. Τις διατάξεις της παραγράφου 7 του άρθρου 45 
του Ν. 3979/2011 «Για την ηλεκτρονική διακυβέρνηση και 
λοιπές διατάξεις» (ΦΕΚ 138/Α/16-06-2011). 

3. Τις διατάξεις του Ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ.» (ΦΕΚ 26/Α/09-02-2007) 

4. Τις διατάξεις του άρθρου 7 παρ. 2 περ. β. του 
Ν. 3469/2006 «Εθνικό Τυπογραφείο, Εφημερίδα της Κυ- 
βερνήσεως και λοιπές διατάξεις» (ΦΕΚ 131/Α/28-6-2006). 

5. Τις διατάξεις του άρθρου 9 του Ν. 2690/1999 «Κώ¬ 
δικας Διοικητικής Διαδικασίας» (ΦΕΚ 45/Α/09-03-1999) 
όπως τροποποιήθηκε και ισχύει. 

6. Τις διατάξεις των άρθρων 54 και 90 του Π.Δ. 63/05 
(ΦΕΚ 98 Α/22-4-05) «Κωδικοποίηση της νομοθεσίας για 
την Κυβέρνηση και τα κυβερνητικά όργανα.». 

7. Τις διατάξεις του Π.Δ 133/2010 «Οργανισμός της 
Περιφέρειας Κεντρικής Μακεδονίας» (ΦΕΚ 226/τ. Α7 
27-12-2010). 

8. Την υπ’ αριθμ. 54511 (1166)/11-02-2013 απόφαση 
του Περιφερειάρχη Κεντρικής Μακεδονίας (ΦΕΚ 65/ 
Υ.Ο.Δ.Δ./18-02-2013), «Διορισμός Εκτελεστικού Γραμματέα». 

9. Την ανάγκη απλούστευσης των διαδικασιών και την 
ταχύτερη διεκπεραίωση των υπηρεσιακών θεμάτων. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
του κράτους ή της Περιφέρειας Κεντρικής Μακεδονίας, 
αποφασίζουμε: 

Παρέχουμε το δικαίωμα υπογραφής «Με Εντολή Εκτε¬ 
λεστικού Γ ραμματέα» σε Προϊστάμενους Υπηρεσιών της 
Περιφέρειας Κεντρικής Μακεδονίας ως εξής: 

1. Στους Προϊστάμενους των Γ ενικών Διευθύνσεων της 
Περιφέρειας Κεντρικής Μακεδονίας: 

α) Την υπογραφή των αποφάσεων χορήγησης αδει¬ 
ών, με ή χωρίς αποδοχές, στους Προϊστάμενους των 
Διευθύνσεων που υπάγονται στη Γ ενική τους Διεύθυνση, 
πλην αυτών για τις οποίες απαιτείται η σύμφωνη γνώμη 
του Υπηρεσιακού Συμβουλίου της Περιφέρειας Κεντρι¬ 
κής Μακεδονίας και των ειδικών αδειών άνευ αποδοχών 
των άρθρων 93 και 182 του Ν. 3852/2010, που αφορούν 
σε άδεια κατά τη διάρκεια της θητείας των αιρετών του 
Δήμου και της Περιφέρειας που έχουν την ιδιότητα του 
δημοσίου υπαλλήλου, όπως τροποποιήθηκαν συμπλη¬ 
ρώθηκαν και ισχύουν. 

β) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό των Προϊσταμένων 
Διευθύνσεων που υπάγονται στη Γ ενική τους Διεύθυνση. 

γ) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό, των Προϊσταμέ¬ 
νων Τ μημάτων και των υπαλλήλων της Γ ενικής τους 
Διεύθυνσης, που μετακινούνται εκτός της Περιφέρειας 
Κεντρικής Μακεδονίας. 

2. Στους Προϊστάμενους των Διευθύνσεων Διοικητικού - 
Οικονομικού των Περιφερειακών Ενοτήτων Ημαθίας, 
Κιλκίς, Πέλλας, Πιερίας Σερρών και Χαλκιδικής της Πε¬ 
ριφέρειας Κεντρικής Μακεδονίας: 

α) Την υπογραφή των αποφάσεων χορήγησης αδει¬ 
ών, με ή χωρίς αποδοχές, στους Προϊστάμενους των 
Τ μημάτων και στους υπαλλήλους της Διεύθυνσης τους, 
στους υπαλλήλους του Γ ραφείου Αντιπεριφερειάρχη, 
του Γ ραφείου Παλλαϊκής Αμυνας και Πολιτικής Σχεδί¬ 


ασης Εκτάκτων Αναγκών (ΠΑΜ ΠΣΕΑ) και του Γ ραφείου 
Νομικής Υπηρεσίας, καθώς και στους Προϊστάμενους 
και υπαλλήλους του Τμήματος Πολιτικής Προστασίας, 
του Τμήματος Πληροφορικής και του Τμήματος Πε¬ 
ριβάλλοντος και Υδροοικονομίας της Περιφερειακής 
τους Ενότητας, πλην αυτών για τις οποίες απαιτείται 
η σύμφωνη γνώμη του Υπηρεσιακού Συμβουλίου της 
Περιφέρειας Κεντρικής Μακεδονίας και των ειδικών 
αδειών άνευ αποδοχών των άρθρων 93 και 182 του Ν. 
3852/2010, που αφορούν σε άδεια κατά τη διάρκεια της 
θητείας των αιρετών του Δήμου και της Περιφέρειας 
που έχουν την ιδιότητα του δημοσίου υπαλλήλου, όπως 
τροποποιήθηκαν συμπληρώθηκαν και ισχύουν. 

β) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό, των Προϊσταμένων 
Τμημάτων και των υπαλλήλων της Διεύθυνσης τους, 
των υπαλλήλων του Γ ραφείου Αντιπεριφερειάρχη, του 
Γ ραφείου Παλλαϊκής Αμυνας και Πολιτικής Σχεδίασης 
Εκτάκτων Αναγκών (ΠΑΜ ΠΣΕΑ) και του Γ ραφείου Νο¬ 
μικής Υπηρεσίας, καθώς και των Προϊσταμένων και των 
υπαλλήλων του Τμήματος Πολιτικής Προστασίας, του 
Τμήματος Πληροφορικής και του Τμήματος Περιβάλ¬ 
λοντος και Υδροοικονομίας της Περιφερειακής τους 
Ενότητας, που μετακινούνται εντός της Περιφέρειας 
Κεντρικής Μακεδονίας. 

3. Στους Προϊστάμενους των Διευθύνσεων των Περι¬ 
φερειακών Ενοτήτων Ημαθίας, 

Κιλκίς, Πέλλας, Πιερίας Σερρών και Χαλκιδικής (πλην 
των Διευθύνσεων Διοικητικού - Οικονομικού) της Περι¬ 
φέρειας Κεντρικής Μακεδονίας: 

α) Την υπογραφή των αποφάσεων χορήγησης αδειών, 
με ή χωρίς αποδοχές, στους Προϊστάμενους Τμημάτων 
και στους υπαλλήλους της Διεύθυνσης τους, πλην αυ¬ 
τών για τις οποίες απαιτείται η σύμφωνη γνώμη του 
Υπηρεσιακού Συμβουλίου της Περιφέρειας Κεντρικής 
Μακεδονίας και των ειδικών αδειών άνευ αποδοχών των 
άρθρων 93 και 182 του Ν. 3852/2010, που αφορούν σε 
άδεια κατά τη διάρκεια της θητείας των αιρετών του 
Δήμου και της Περιφέρειας που έχουν την ιδιότητα του 
δημοσίου υπαλλήλου, όπως τροποποιήθηκαν συμπλη¬ 
ρώθηκαν και ισχύουν. 

β) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό, των Προϊσταμένων 
Τμημάτων και των υπαλλήλων της Διεύθυνσης τους, 
που μετακινούνται εντός της Περιφέρειας Κεντρικής 
Μακεδονίας. 

4. Στους Προϊστάμενους των Διευθύνσεων τηςΈδρας, 
στον Προϊστάμενο της Αυτοτελούς Διεύθυνσης Πολιτι¬ 
κής Προστασίας καθώς και στους Προϊστάμενους των 
Διευθύνσεων της Μητροπολιτικής Ενότητας Θεσσαλο¬ 
νίκης της Περιφέρειας Κεντρικής Μακεδονίας 

α) Την υπογραφή των αποφάσεων χορήγησης αδειών, 
με ή χωρίς αποδοχές, στους Προϊστάμενους Τμημάτων 
και στους υπαλλήλους της Διεύθυνσης τους, πλην αυ¬ 
τών για τις οποίες απαιτείται η σύμφωνη γνώμη του 
Υπηρεσιακού Συμβουλίου της Περιφέρειας Κεντρικής 
Μακεδονίας και των ειδικών αδειών άνευ αποδοχών των 
άρθρων 93 και 182 του Ν. 3852/2010, που αφορούν σε 
άδεια κατά τη διάρκεια της θητείας των αιρετών του 
Δήμου και της Περιφέρειας που έχουν την ιδιότητα του 
δημοσίου υπαλλήλου, όπως τροποποιήθηκαν συμπλη¬ 
ρώθηκαν και ισχύουν. 

β) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό, των Προϊσταμένων 
Τμημάτων και των υπαλλήλων της Διεύθυνσης τους, 
που μετακινούνται εντός της Περιφέρειας Κεντρικής 
Μακεδονίας. 

- Για τα Τμήματα Πολιτικής Προστασίας, Πληροφορι¬ 
κής και Περιβάλλοντος και Υδροοικονομίας των Περι¬ 
φερειακών Ενοτήτων Ημαθίας, Κιλκίς, Πιερίας, Πέλλας, 
Σερρών και Χαλκιδικής ισχύουν όσα ορίζονται στην 
παράγραφο δύο (2). 

5. Στους Προϊστάμενους των Αυτοτελών Τμημάτων 
και του Αυτοτελούς Γραφείου Τύπου και Δημοσίων 
Σχέσεων. 

α) Την υπογραφή των αποφάσεων χορήγησης αδειών, 
με ή χωρίς αποδοχές, στους υπαλλήλους της υπηρεσίας 
τους, πλην αυτών για τις οποίες απαιτείται η σύμφωνη 
γνώμη του Υπηρεσιακού Συμβουλίου της Περιφέρειας 
Κεντρικής Μακεδονίας και των ειδικών αδειών άνευ απο¬ 
δοχών των άρθρων 93 και 182 του Ν. 3852/2010, που 
αφορούν σε άδεια κατά τη διάρκεια της θητείας των 
αιρετών του Δήμου και της Περιφέρειας που έχουν την 
ιδιότητα του δημοσίου υπαλλήλου, όπως τροποποιήθη¬ 
καν συμπληρώθηκαν και ισχύουν. 

β) Την υπογραφή εγκρίσεων και αποφάσεων μετακι¬ 
νήσεων εκτός έδρας στο εσωτερικό, των υπαλλήλων 
της υπηρεσίας τους, που μετακινούνται εντός της Πε¬ 
ριφέρειας Κεντρικής Μακεδονίας. 

Για τα Γραφεία των Περιφερειακών Ενοτήτων Ημα¬ 
θίας, Κιλκίς, Πιερίας, Πέλλας, Σερρών και Χαλκιδικής 
ισχύουν όσα ορίζονται στην παράγραφο δύο (2). 

Η ανωτέρω παροχή εξουσιοδότησης υπογραφής «Με 
Εντολή Εκτελεστικού Γραμματέα» στους Προϊστάμενους 
Διευθύνσεων, Τμημάτων και Γραφείων ισχύει σε κάθε 
περίπτωση έλλειψης, απουσίας ή κωλύματος τους και 
για τους νόμιμους αναπληρωτές τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2013 

Ο Εκτελεστικός Γραμματέας Περιφέρειας 
ΝΙΚΟΛΑΟΣ Π. ΙΩΑΝΝΟΥ 

-♦- 

Αριθμ. Υ10/515 (6) 

Σύσταση Γ ραφείου Κοινωνικής Ασφάλισης στη Νιγρίτα, 
μη αυτοτελές Γ ραφείο του Τοπικού Υποκαταστήμα¬ 
τος ΙΚΑ-ΕΤΑΜ Σερρών. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1 Τις διατάξεις του άρθρου 52 του ΠΑ 266/89 (ΦΕΚ 127/ 
τ.Α722.5.89) «Οργανισμός του Ιδρύματος Κοινωνικών 
Ασφαλίσεων» (όπως τροποποιήθηκε και ισχύει σήμε¬ 
ρα), με τι οποίες ορίζεται, ότι με απόφαση του Διοικητή 
του Ιδρύματος μπορούν να συνιστώνται Γραφεία μη 
αυτοτελή, τόσο στις Κεντρικές όσο και στις Περιφε¬ 
ρειακές Υπηρεσίες του ΙΚΑ-ΕΤΑΜ για την καλύτερη και 
αποτελεσματικότερη οργάνωση της λειτουργίας τους. 

2. Την υπ’ αριθμ. 181 /Συν.36/29.11.2012 Συνεδρίαση του 
Δ.Σ. του ΙΚΑ-ΕΤΑΜ και την υπ’ αριθμ. Υ20/539/01.03.2013 
απόφαση του Διοικητή του ΙΚΑ-ΕΤΑΜ με την οποία απο- 
φασίστηκε η αναστολή λειτουργίας του Παραρτήματος 
ΙΚΑ-ΕΤΑΜ Νιγρίτας και η μεταφορά των αρμοδιοτήτων 
επί της ασφαλιστικής του περιοχής στο Τοπικό Υποκα¬ 
τάστημα ΙΚΑ-ΕΤΑΜ Σερρών. 


3. Τις διατάξεις του Ν. 3852/2012 (ΦΕΚ 87/τ.Α77.6.2010) 
«Νέα αρχιτεκτονική της Αποκεντρωμένης Διοίκησης- 
Πρόγραμμα Καλλικράτης». 

4. Την υπ’ αριθμ. 83/Συν.6/08.03.2013 απόφαση του 
Δημοτικού Συμβουλίου του Δήμου Βισαλτίας Νομού 
Σερρών, σύμφωνα με την οποία παραχωρείται δωρεάν 
χώρος του Δήμου στη Νιγρίτα και αναλαμβάνεται η 
κάλυψη των πάγιων λειτουργικών δαπανών του υπό 
σύσταση Γραφείου. 

5. Την ανάγκη εξυπηρέτησης των συναλλασσομένων 
του Δήμου Βισαλτίας με το ΙΚΑ-ΕΤΑΜ. 

6. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

1. Συστήνουμε Γραφείο Κοινωνικής Ασφάλισης στη 
Νιγρίτα, μη αυτοτελές Γραφείο του Τοπικού Υποκατα¬ 
στήματος ΙΚΑ-ΕΤΑΜ Σερρών. 

2. Στο Γ ραφείο θα εκτελούνται εργασίες για την εξυ¬ 
πηρέτηση ασφαλισμένων, συνταξιούχων και εργοδοτών 
που ορίζονται με απόφαση Διοικητή. 

3. Ως ημερομηνία έναρξης λειτουργίας του ανωτέρω 
Γ ραφείου καθορίζουμε την 3 Απριλίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

-♦- 

Αριθμ. Υ10/701 (7) 

Σύσταση Γ ραφείου Κοινωνικής Ασφάλισης στις Φέρες, 
μη αυτοτελές Γ ραφείο του Τοπικού Υποκαταστήμα¬ 
τος ΙΚΑ-ΕΤΑΜ Αλεξανδρούπολης. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τ ις διατάξεις του άρθρου 52 του ΠΔ. 266/89 (ΦΕΚ 127/ 
τ.Α722.5.89) «Οργανισμός του Ιδρύματος Κοινωνικών 
Ασφαλίσεων» (όπως τροποποιήθηκε και ισχύει σήμε¬ 
ρα), με τι οποίες ορίζεται, ότι με απόφαση του Διοικητή 
του Ιδρύματος μπορούν να συνιστώνται Γ ραφεία μη 
αυτοτελή, τόσο στις Κεντρικές όσο και στις Περιφε¬ 
ρειακές Υπηρεσίες του ΙΚΑ-ΕΤΑΜ για την καλύτερη και 
αποτελεσματικότερη οργάνωση της λειτουργίας τους. 

2. Την υπ’ αριθμ. 181/Συν.36/29.11.2012 Συνεδρίαση του 
Δ.Σ. του ΙΚΑ-ΕΤΑΜ και την υπ’ αριθμ. Υ20/708/01.03.2013 
απόφαση του Διοικητή του ΙΚΑ-ΕΤΑΜ με την οποία απο- 
φασίστηκε η αναστολή λειτουργίας του Παραρτήματος 
ΙΚΑ-ΕΤΑΜ Φερών και η μεταφορά των αρμοδιοτήτων 
επί της ασφαλιστικής του περιοχής στο Τοπικό Υποκα¬ 
τάστημα ΙΚΑ-ΕΤΑΜ Αλεξανδρούπολης, 

3. Τις διατάξεις του Ν. 3852/2012 (ΦΕΚ 87/τ.Α'/7.6.2010) 
«Νέα αρχιτεκτονική της Αποκεντρωμένης Διοίκησης - 
Πρόγραμμα Καλλικράτης». 

4. Την υπ’ αριθμ. 114/Συν.6/06.02.2013 απόφαση του 
Δημοτικού Συμβουλίου του Δήμου Αλεξανδρούπολης 
Νομού Έβρου, με την οποία παραχωρείται δωρεάν χώ¬ 
ρος του Δήμου στις Φέρες και αναλαμβάνεται η κάλυψη 
των πάγιων λειτουργικών δαπανών του υπό σύσταση 
Γ ραφείου. 

5. Την ανάγκη εξυπηρέτησης των συναλλασσομένων 
του Δήμου Αλεξανδρούπολης με το ΙΚΑ-ΕΤΑΜ. 

6. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

1. Συστήνουμε Γραφείο Κοινωνικής Ασφάλισης στις 
Φέρες, μη αυτοτελές Γραφείο του Τοπικού Υποκατα¬ 
στήματος ΙΚΑ-ΕΤΑΜ Αλεξανδρούπολης, 

2. Στο Γραφείο θα εκτελούνται εργασίες για την εξυ¬ 
πηρέτηση ασφαλισμένων, συνταξιούχων και εργοδοτών 
που ορίζονται με απόφαση Διοικητή. 

3. Ως ημερομηνία έναρξης λειτουργίας του ανωτέρω 
Γ ραφείου καθορίζουμε την 3 Απριλίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

-♦- 

Αριθμ. Υ20/807 (8) 

Αναστολή λειτουργίας του Παραρτήματος ΙΚΑ-ΕΤΑΜ 
Πάργας Ν. Πρεβέζης και μεταφορά των αρμοδιοτή¬ 
των επί της ασφαλιστικής του περιοχής στο Τοπικό 
Υποκατάστημα ΙΚΑ-ΕΤΑΜ Πρέβεζας. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 4075/ 
2012 (ΦΕΚ 89/τ.Α7ΐ1·4.2012 «θέματα Κανονισμού Ασφά¬ 
λισης ΙΚΑ-ΕΤΑΜ, Ασφαλιστικών φορέων, προσαρμογή 
της Νομοθεσίας στην Οδηγία 2010/18/ΕΕ και λοιπές 
διατάξεις». 

2. Τ ις διατάξεις του άρθρου 4 του Ν.Δ. 2698/53 (ΦΕΚ 315/ 
τ.Β'/10-11-1953) «περί διοικήσεως του Ιδρύματος Κοινω¬ 
νικών Ασφαλίσεων, μεταρρυθμίσεως της περί αυτού 
νομοθεσίας, ως και άλλων τινών διατάξεων», όπως τρο¬ 
ποποιήθηκε και ισχύει. 


3. Τ ις διατάξεις του άρθρου 26 του ΠΔ. 266/1989 (ΦΕΚ 127/ 
τ.Α'/22.5.89) «Οργανισμός του Ιδρύματος Κοινωνικών 
Ασφαλίσεων», όπως τροποποιήθηκε και ισχύει. 

4. Την υπ’ αριθμ. φ.21/3686/16.12.83 (ΦΕΚ 2/τ. Β75.1.1984) 
απόφαση του Υπουργού Κοινωνικών Ασφαλίσεων με την 
οποία εγκρίθηκαν οι Υ20/1/7.12.83 και Υ20/2/14.12.1983 
αποφάσεις του Διοικητή του Ιδρύματος σχετικά με 
σύσταση Παραρτήματος ΙΚΑ στην Πάργα, το γεγονός 
ότι άρχισε να λειτουργεί από 22/4/85 (σχετική εγκύκλι¬ 
ος 68/85) και υπάγεται στο Τοπικό Υποκ/μα ΙΚΑ-ΕΤΑΜ 
Πρέβεζας. 

5. Την υπ’ αριθμ. 302/Συν. 30/2.9.84 (ΦΕΚ 613/τ.Β74.9.84) 
απόφαση του ΔΣ με την οποία καθορίστηκε αρχικά η 
ασφαλιστική του περιοχή και την υπ’ αριθμ. 227/Συν. 20/ 
8.7.1985 (ΦΕΚ 522/τ. Β710.8.85) απόφαση του Δ.Σ. με την 
οποία στη συνέχεια ανακαθορίστηκε. 

6. Την υπ’ αριθμ. 181/Συν. 36/29.11.2012 απόφαση του 
Δ.Σ. του ΙΚΑ-ΕΤΑΜ. 

7. Την ανάγκη για καλύτερη και αποτελεσματικότερη 
λειτουργία των υπηρεσιακών μονάδων του ΙΚΑ-ΕΤΑΜ. 

8. Το γεγονός ότι από την απόφαση αυτή δεν προκα- 
λείται επί πλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

Αναστέλλουμε τη λειτουργία του Παραρτήματος ΙΚΑ- 
ΕΤΑΜ Πάργας Ν. Πρεβέζης από 13 Μαΐου 2013. 

Οι αρμοδιότητες επί της ασφαλιστικής του περιοχής, 
για το χρονικό διάστημα αναστολής λειτουργίας του, 
μεταφέρονται στο Τοπικό Υποκατάστημα ΙΚΑ-ΕΤΑΜ 
Πρέβεζας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 





12992 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.β1.9ΐ· - β-πιαΜ: ννβόπΐ33ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































